Aquest divendres, música cubana en el Polisònic
14 agost 2019

## Aquest divendres, música cubana en el Polisònic14 agost 2019Última actualització: 14 juliol 2025

![](../gestion/img/Foto-Luis-Frank.jpg)  
  

Aquest pròxim divendres, al jardí de la Casa de Cultura de Gandia, la música cubana serà la protagonista del Festival Polisònic, amb l’actuació del grup _Luís Frank y Los Soneros de Verdad_.      

Luis Frank Arias, àlies _El_ _Macry_, és un dels grans representants de l’escena salsera internacional. Aquest cubà, nascut en 1960, té un palmarés important, des que va començar en 1976 amb la banda Gigantes Miramar. Ha sigut acompanyant dels mítics Compay Segundo i Pio Leyva, així com del vocalista principal dels _Afro-Cuban All Stars_, Juan de Marcos González.

Al Polisònic, arriba acompanyat del septet _Los Soneros de Verdad_, un projecte que recull l’herència musical de la popular orquestra _Buena Vista Social Club_, que ara es presenta als escenaris internacionals com a Luis Frank i la 2a Generació de Buena Vista.

L’actuació està prevista per a les 10,30 de la nit i les entrades poden adquirir-se a la Casa de Cultura i a www.instanticket.es, al preu de 6 euros.